Document ID: 32014D0767

KOMISSION PÄÄTÖS,
annettu 23 päivänä heinäkuuta 2013,
valtiontuesta SA.35062 (13/N-2), jonka Portugali on myöntänyt Caixa Geral de Depósitosille
(tiedoksiannettu numerolla C(2013) 4801)
(Ainoastaan englanninkielinen teksti on todistusvoimainen)
(ETA:n kannalta merkityksellinen teksti)
(2014/767/EU)
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen ja erityisesti sen 108 artiklan 2 kohdan ensimmäisen alakohdan,
ottaa huomioon Euroopan talousalueesta tehdyn sopimuksen ja erityisesti sen 62 artiklan 1 kohdan a alakohdan,
on mainittujen artiklojen mukaisesti kehottanut jäsenvaltioita ja muita asianomaisia esittämään huomautuksensa (1),
sekä katsoo seuraavaa:
1. MENETTELY
(1)
Portugalin tasavalta (jäljempänä ’Portugali’) ilmoitti 28. kesäkuuta 2012 Caixa Geral de Depósitos, S.A:n (jäljempänä ’CGD’ tai ’pankki’) pääomapohjan vahvistamistoimenpiteistä.
(2)
Komissio teki 18. heinäkuuta 2012 asiassa SA.35062 (2012/NN) päätöksen (jäljempänä ’pelastamispäätös’) (2), jolla 29. kesäkuuta 2012 toteutettu CGD:n pääomapohjan vahvistaminen hyväksyttiin pelastamistueksi.
(3)
Portugali ilmoitti komissiolle 27. syyskuuta 2012 sähköpostitse, että CGD:n tytäryhtiö Caixa Geral Finance Limited (jäljempänä ’CGDF’) aikoi maksaa määräämättömäksi ajaksi annetuista ei-kumulatiivisista etuoikeutetuista osakkeista osinkoa seuraavana päivänä.
(4)
CGDF maksoi osinkoa 28. syyskuuta 2012.
(5)
Komissio teki 18. joulukuuta 2012 asiassa SA.35062 (12/NN) päätöksen (jäljempänä ’aloittamispäätös’) (3), jolla käynnistettiin Euroopan unionin toiminnasta tehdyn sopimuksen 108 artiklan soveltamista koskevista yksityiskohtaisista säännöistä 22. maaliskuuta 1999 annetun neuvoston asetuksen (EY) N:o 659/1999 (4) 16 artiklan mukainen pelastamistuen väärinkäyttöä koskeva tutkintamenettely.
(6)
Julkaisemalla kyseisen päätöksen komissio kehotti asianomaisia esittämään huomautuksensa komission alustavasta päätelmästä, jonka mukaan osinkojen maksamisella rikottiin pelastamispäätöstä, mutta huomautuksia ei ole esitetty.
(7)
Portugali hyväksyy asian kiireellisyyden vuoksi tämän päätöksen tekemisen poikkeuksellisesti englannin kielellä.
2. KUVAUS
2.1 Tuensaaja
(8)
CGD on Portugalin valtion kokonaan omistama pankkiryhmä. Sen nettovarallisuus oli 31. joulukuuta 2012 (tilinpäätöstunnuslukujen mukaan) (5) yhteensä 116,9 miljardia euroa ja sen nettolainasalkku 74,7 miljardin euron suuruinen 31. joulukuuta 2012. Pankin toimintaan kuuluu muun muassa kansallinen ja kansainvälinen liikepankkitoiminta (erityisesti Espanjassa, portugalinkielisessä Afrikassa, Macaossa ja Brasiliassa), investointipankkitoiminta, omaisuudenhoito, erikoistunut antolainaustoiminta ja vakuutustoiminta.
(9)
Vuonna 2012 CGD:llä oli johtava asema useimmilla liiketoiminnan aloilla, joilla se toimi kotimaisilla Portugalin markkinoilla (erityisesti asiakkaille myönnettävien lainojen ja ennakkomaksujen, asiakkaiden talletusten, vakuutusten, leasingin, investointipankkitoiminnan ja omaisuudenhoidon osalta).
Taulukko 1
CGD:n tärkeimmät taloudelliset tiedot (tilinpäätöstunnuslukujen perusteella)
31. joulukuuta 2012
Varat yhteensä (miljardia euroa)
116,9
Asiakkaille myönnetyt lainat (miljardia euroa)
74,7
Vähittäistalletukset (miljardia euroa) (*)
71,4
Tukkupankkitoiminnan varat yhteensä (miljardia euroa) (**)
35,2
Pankkiryhmän työntekijät yhteensä
23 028
Pankkiryhmän konttorit yhteensä
1 293
Kansallinen markkinaosuus talletuksista
28,1 %
Kansallinen markkinaosuus lainoista
21,3 %
2.2 Tukitoimenpiteet käynnistäneet tapahtumat
(10)
CGD:llä on valtionvelkakriisin alkamisesta lähtien ollut vaikeuksia tukkumarkkinoille pääsyssä. Nämä vaikeudet alkoivat keskipitkän ja pitkän aikavälin pääomamarkkinoille pääsemisessä ja laajenivat vähitellen lyhyen rahan markkinoille.
(11)
Tämän seurauksena CGD:n oli vähennettävä riippuvuuttaan tukkurahoituksesta ja se otti vuoden 2010 ensimmäisen neljänneksen aikana käyttöön maksuvalmiutta koskevan varasuunnitelmansa, jonka perusteella se pyrki a) löytämään vaihtoehtoisia rahoituslähteitä pääosin vakuudellisen rahoituksen saralta, b) suurentamaan EKP:n kelpuuttamien vakuuksien sammiota, c) myymään ei-strategisia omaisuuseriä ja d) esittelemään omat luottokelpoisuutta koskevat tietonsa sijoittajille ja vastapuolille.
(12)
Portugalin, komission, EKP:n ja IMF:n välisen talous- ja rahoitusapusuunnitelman mukaisesti CGD:tä pyydettiin toimittamaan neljännesvuosittain uudelleenarvioitava rahoitus- ja pääomasuunnitelma vuosille 2011-2015. Suunnitelman ensimmäinen versio toimitettiin 26. heinäkuuta 2011 ja sitä on tarkistettu sen jälkeen.
(13)
Vakavaraisuuden osalta Basel II -sopimuksen sääntöjen mukaisesti laskettu rajoituksettomien ensisijaisten omien varojen (Core Tier 1) suhdeluku oli 9,48 prosenttia 31. joulukuuta 2011. Yksi rahoitus- ja pääomasuunnitelman tavoitteista oli Basel II -sopimuksen sääntöjen mukaisesti lasketun rajoituksettomien ensisijaisten omien varojen suhdeluvun parantaminen 10 prosenttiin 31. joulukuuta 2012 mennessä, mikä vastaa Portugalin hallituksen ja IMF:n, komission ja EKP:n välisen yhteisymmärryspöytäkirjan vaatimuksia. Euroopan pankkiviranomaisen (jäljempänä ’EPV’) antaman suosituksen perusteella rahoitus- ja pääomasuunnitelmaa tarkistettiin 30. kesäkuuta 2012 alkaen hallussa pidettävän pääoman vähimmäismäärän osalta, jotta vastattaisiin pankin hallussa oleviin valtionvelkoihin ja paikallisten kunnallishallintojen velkoihin (jäljempänä ’valtionvelkapuskuri’) perustuviin pääomatarpeisiin ja EPV:n toteuttamaan stressitestiin perustuvaan pääomatarpeeseen.
(14)
Rahoitus- ja pääomasuunnitelman toukokuun 2012 version ja EPV:n suosituksen perusteella pääoman lisäämistarpeeksi määritettiin 1,650 miljardia euroa.
2.3 Tukitoimenpiteet
(15)
Portugalin valtion CGD:n ainoan osakkeenomistajan ominaisuudessa toteuttamat toimenpiteet pääomapohjan vahvistamiseksi olivat
i)
vastikään liikkeeseen laskettujen kantaosakkeiden merkitseminen (jäljempänä ’pääomankorotus’) 750 miljoonan euron edestä ja
ii)
sellaisten CGD:n liikkeeseen laskemien vaihdettavissa olevien instrumenttien merkitseminen 900 miljoonan euron edestä, jotka otetaan EPV:n toteuttamaan stressitestiin perustuvan pääomatarpeen osalta huomioon rajoituksettomina ensisijaisina omina varoina.
(16)
Tukitoimenpiteet esitellään yksityiskohtaisesti pelastamispäätöksen johdanto-osan 12-25 kappaleessa.
2.4 Tuen väärinkäyttöä koskeva muodollinen tutkintamenettely
(17)
Portugali sitoutui pelastamispäätöksen johdanto-osan 31 kappaleen mukaisesti varmistamaan, että CGD soveltaa toimintaa koskevia rajoitteita, jotka vastaavat Portugalin luottolaitosten uuden pääomapohjan vahvistamista koskevan ohjelman (6) rajoitteita. Näitä ovat muun muassa
-
osingonjakokielto
-
kielto maksaa kuponkeja ja korkoja sellaisille hybridi-instrumenteille ja huonommassa etuoikeusasemassa oleville veloille, jotka eivät ole Portugalin hallussa ja joiden maksamiseen ei ole oikeudellista velvollisuutta.
(18)
CGD:n tytäryhtiö CGDF maksoi 28. syyskuuta 2012 ilman komission lupaa määräämättömäksi ajaksi annetuista etuoikeutetuista osakkeista osinkoa 405 415 euroa. Määrä vastaa 0,025 prosentin osuutta 29. kesäkuuta 2012 myönnetystä pääomasta.
(19)
Komissio katsoi aloittamispäätöksessä alustavasti, että CGDF:n 28. syyskuuta 2012 suorittamat maksut kuuluivat CGD:n pelastamispäätöksen mukaisesti sovellettavan osingonjakokiellon piiriin ja että osinkojen maksaminen oli myönnetyn pelastamistuen väärinkäyttöä.
3. CGD:N RAKENNEUUDISTUS
(20)
CGD toimitti rakenneuudistussuunnitelman, joka sisältää neljä pääkohtaa:
-
CGD:n taseen velkavivun purkaminen vakuutustoimintojen ja jäljellä olevien muiden kuin strategisten osakkuuksien myymisellä sekä ydintoimintaan kuulumattomista omaisuuseristä luopumalla
-
CGD:n operatiivisen tehokkuuden parantaminen
-
sen Espanjan toimintojen rakenteiden uudistaminen
-
yhteensä 900 miljoonan euron vaihdettavissa olevien instrumenttien takaisinmaksu rakenneuudistuskauden aikana
Velkavivun purkaminen
(21)
CGD pyrki purkamaan taseensa velkavipua jo ennen kesäkuun 2012 pääomankorotusta. Joulukuusta 2010 kesäkuuhun 2012 pankki pienensi tasettaan (tilinpäätöstunnuslukujen mukaan) noin 8,2 miljardilla eurolla.
(22)
Rakenneuudistussuunnitelmassa eritellään lisää toimenpiteitä velkavivun purkamiseksi. Suunnitelmaan kuuluu vakuutustoimintojen eli Caixa Segurosin ja jäljellä olevien ei-strategisten osakkuuksien myyminen sekä ydintoimintaan kuulumattomista omaisuuseristä luopuminen, jotta CGD voisi keskittyä paremmin ydintoimintaansa vähittäispankkina ja vapauttaa varoja, joilla vahvistetaan sen ydinpääomaa. CGD pyrkii purkamaan taseensa velkavipua luopumalla ydintoimintaan kuulumattomista omaisuuseristä [10-20] miljardin euron edestä. Tämä vastaa [10-20 prosentin] vähennystä (tilinpäätöstunnuslukuihin perustuvaan) joulukuun 2012 konsolidoituun taseeseen nähden. Vakuutusliiketoimintojen myyminen on tärkeä osa velkavivun purkamista, ja sen avulla velkavipu pienenee noin […] (***) miljardilla eurolla. Jäljellä olevien ei-strategisten osakkuuksien myyminen pienentää velkavipua [0-5] miljardilla eurolla, entisen Banco Português de Negóciosin (jäljempänä ’BPN’) velkojen takaisinmaksu [0-5] miljardilla eurolla ja muista kuin ydintoimintaan kuuluvista luotoista luopuminen Espanjassa [0-5] miljardin euron edestä. Lisäksi noin kahdesta kolmasosasta muuhun kuin ydintoimintaan kuuluvasta salkusta ([10-20] miljardia euroa) luovutaan vuoden 2017 loppuun mennessä ja jäljellä olevasta osasta vuoden 2017 jälkeen.
(23)
Caixa Seguros on markkinajohtaja Portugalissa, ja joulukuussa 2012 sen osuus henkivakuutuksista oli 31 prosenttia ja vahinkovakuutuksista 26 prosenttia. Se koostuu monilinjaisesta vakuutusyksiköstä, joka on vastuussa henki- ja vahinkovakuutustoiminnoista, sekä etenkin sairausvakuutuksiin ja autovakuutuksiin erikoistuneista vakuutusyksiköistä. Caixa Seguros muodosti 31. joulukuuta 2012 yhteensä 9,2 prosenttia CGD:n konsolidoidusta omasta pääomasta ja tuotti CGD:n osakkeenomistajille 89,7 miljoonan euron nettotulon, joka perustuu ensivakuutusmaksuihin, joiden summa vuonna 2012 oli 3 195 miljoonaa euroa.
(24)
CGD tekee Caixa Segurosille rakenneuudistuksen sen markkinakelpoisuuden parantamiseksi ja myynnin helpottamiseksi. CGD saattaa […]. Myyntimenettelyssä mahdollistetaan kaikki mahdolliset yhdistelmät, joita voivat olla esimerkiksi […]. CGD rakenneuudistussuunnitelmassa oletetaan, että […].
(25)
CGD myös myy jäljellä olevat ei-strategiset […] hallussa olevat osakkuudet noteeratuista portugalilaisista yrityksistä, millä puretaan lisää CGD:n taseen velkavipua noin [200-250] miljoonalla eurolla. CGD on jo myynyt suurimman osan ei-strategisista osakkuuksistaan, millä saavutettiin noin 450 miljoonan euron myyntitulot.
(26)
CGD aikoo lisäksi luopua asteittain varallisuussalkusta, joka on peräisin konkurssiin menneen BPN:n veloista (7). Salkun nimellinen arvo on [0-5] miljardia euroa ja nettoarvo noin [0-5] miljardia euroa. Asiaan liittyvän takaisinmaksuohjelman mukaan salkun nettoarvoa vähennetään [40-50] prosentilla [0-5] miljardiin euroon vuoden 2017 loppuun mennessä.
(27)
Lopuksi CGD luopuu muista kuin ydintoimintaansa kuuluvista luotoista koostuvasta salkusta, joka on peräisin sen vähittäis- ja tukkupankkitoiminnoista Espanjassa. Salkun arvo on noin [0-5] miljardia euroa.
Operatiivinen tehokkuus
(28)
Toinen rakenneuudistussuunnitelman pääkohta on pankin operatiivisen tehokkuuden parantaminen. CGD toteutti jo vuosina 2011 ja 2012 toimenpiteitä kustannuspohjansa optimoimiseksi ja on vähentänyt kotimaan toimintansa työvoimakustannuksia sekä myynti-, yleis- ja hallinnollisia kustannuksia kriisiä edeltäneisiin taloudellisiin tietoihin verrattuna.
(29)
CGD aikoo jatkaa optimointia vähentämällä operatiivisia kustannuksiaan edelleen rakenneuudistuskauden aikana. Tärkeimmät tavat luoda lisäsäästöjä ovat pankin työntekijämäärän vähentäminen ja sopimuspalvelujen hintojen uudelleen neuvotteleminen. Rakenneuudistussuunnitelman mukaan CGD jatkaa työvoimakustannustensa vähentämistä rakenneuudistuskauden aikana tavoitteenaan pienentää niitä [5-10] prosentilla. Ennustetut työvoimakustannukset olisivat [500-550] miljoonaa euroa joulukuussa 2013 ja [450-500] miljoonaa euroa joulukuussa 2017. Työntekijämäärää vähennetään Portugalissa [5-10] prosentilla. Kotimaan vähittäispankkitoiminnassa toimi joulukuussa 2012 yhteensä 9 401 työntekijää. CGD aikoo kuitenkin vähentää määrän joulukuuhun 2017 mennessä [8 500 - 9 000] työntekijään.
(30)
CGD:n operatiivisen tehokkuuden parantaminen toteutetaan lisäksi konttoriverkoston optimoinnilla eli pienentämällä kotimaista konttoriverkostoa [5-10] prosentilla 840 konttorista kesäkuussa 2012 [750-800] konttoriin […] mennessä. [70-80] konttorin sulkeminen Portugalissa kesäkuun 2012 ja […] välisenä aikana on osa optimointimenettelyä, jossa arvioidaan uudelleen ja järkeistetään CGD:n kotimaan vähittäispankkitoiminnan maantieteellistä kattavuutta, minkä odotetaan johtavan vuosittain [0-5] miljoonan euron säästöihin. Konttoreita on suljettu tai ollaan parhaillaan sulkemassa 58. Jäljelle jäävät [10-20] konttoria suljetaan ennen […].
(31)
Lisäksi CGD:n operatiivista tehokkuutta parannetaan lisäämällä palveluista ja provisioista saatavia tuloja, jotka vuonna 2012 muodostivat noin 25 prosenttia CGD:n liiketoiminnan nettotuloista ja joihin liittyvä markkinaosuus oli CGD:llä Portugalin pankkialalla keskimäärin 29 prosenttia. CGD ottaa käyttöön uusia palkkiorakenteita, jotta sen tulonlähteet vastaisivat paremmin sen kilpailijoiden tulonlähteitä.
Espanjan toiminnan rakenneuudistus
(32)
Kolmas rakenneuudistussuunnitelman pääkohta on Espanjassa tapahtuvan pankkitoiminnan rakenneuudistus. Vaikka CGD:n kansainvälinen toiminta on tällä hetkellä huomattavasti tuottavampaa kuin kotimaan toiminta ja on tärkeä tuki pankin yleiselle tuottavuudelle, CGD:n toiminta Espanjassa on tappiollista. CGD aloitti vähittäispankkitoimintansa Espanjassa vuonna 1991 hankkimalla Banco de Extremaduran ja Chase Manhattan Españan sekä hankkimalla Banco Simeónin vuonna 1995. Tästä vähittäispankkitoiminnasta vastaa tällä hetkellä CGD:n tytäryhtiö Banco Caixa Geral (jäljempänä ’BCG’). Vuonna 2007 CGD aloitti myös tukkupankkitoiminnan Espanjaan perustetussa konttorissa, jossa keskityttiin kiinteistöhankkeisiin, niihin liittyvään hankerahoitukseen ja syndikoituihin lainoihin. CGD:n vähittäispankkitoiminnassa on hädin tuskin saavutettu nollatulos viimeisen vuosikymmenen aikana. Tukkupankkitoiminnan tilanne on ollut vieläkin kehnompi. Juuri ennen talouskriisiä aloitettu tukkupankkitoiminta on tuottanut erittäin heikon tuloksen, ja sen tappiot ovat olleet melko lyhyellä aikavälillä noin 250 miljoonaa euroa joulukuuhun 2012 mennessä. Tukkupankkitoiminta lopetetaan kokonaan ja […].
(33)
Tästä huolimatta CGD pitää Espanjaa tärkeänä markkinana, jolla se pyrkii jatkamaan läsnäoloaan erityisesti tukeakseen portugalilaisten pienten ja keskisuurten yritysten (jäljempänä ’pk-yritykset’) vientitoimintaa. Vähittäispankkitoimintaa jatketaan siten Espanjassa, mutta sen mittakaavaa pienennetään huomattavasti. Toiminnan kannattavuuden palauttamiseksi konttoreiden määrää vähennetään [47-52] prosentilla kesäkuun 2012 yhteensä 209 konttorista [100-110] konttoriin […] mennessä. Espanjan toiminnan työntekijämäärää vähennetään [46-49] prosentilla kesäkuun 2012 yhteensä 974 työntekijästä [500-523] työntekijään […] mennessä.
(34)
Maantieteellisesti katsottuna BCG aikoo jatkossa keskittää vähittäispankkitoimintansa Galician, Kastilian ja Leónin, Asturiaksen ja Extremaduran alueille, säilyttää vain pienen markkinaosuuden tärkeimmissä rajat ylittävän kaupan keskuksissa (Madrid ja Katalonia) ja säilyttää erittäin rajatun markkinaosuuden [0-5] konttorilla niillä alueilla, joilla on merkittäviä rajat ylittäviä suhteita ja jotka ovat merkittäviä rahoituslähteitä Espanjan toiminnalle eli Baskimaalla, Andalusiassa ja Valenciassa.
Vaihdettavissa olevien instrumenttien takaisinmaksu
(35)
Neljäs rakenneuudistussuunnitelman pääkohta on noin 900 miljoonan euron arvoisten vaihdettavissa olevien instrumenttien takaisinmaksu rakenneuudistuskauden aikana, millä pyritään vähentämään CGD:n keskimääräisiä rahoituskustannuksia. Taseen velkavivun purkamisen ja operatiivisen kannattavuuden lisäämisen odotetaan mahdollistavan vaihdettavissa olevien instrumenttien takaisinmaksun. Erityisesti vakuutustoiminnan myymisen odotetaan vapauttavan lakisääteistä pääomaa ja mahdollistavan siten aikaisen takaisinmaksun.
(36)
Keskimääräisten rahoituskustannusten vähentämistavoitteiden ja riittävän pääomapuskurin säilyttämisen tasapainottamiseksi rakenneuudistussuunnitelmassa esitetään, että CGD käyttää tilikautena 2014 [50-60] prosenttia ylimääräisestä pääomastaan (eli pääomasta, joka ylittää EU:n ja Portugalin lainsäädännön mukaisesti sovellettavan vähimmäispääomavaatimuksen (pilarit 1 ja 2 mukaan luettuna) ja [100-150] peruspisteen pääomapuskurin) vaihdettavissa olevien instrumenttien takaisinmaksuun. Tilikautena 2015 ja tarvittaessa seuraavina tilikausina CGD käyttää [90-100] prosenttia ylimääräisestä pääomastaan vaihdettavissa olevien instrumenttien takaisinmaksuun.
(37)
Taulukossa 2 esitetään tärkeimmät CGD:n rakenneuudistussuunnitelman sisältämät tilinpäätöstunnuslukuihin perustuvat taloudelliset ennusteet.
Taulukko 2
CGD:n tärkeimmät taloudelliset tiedot 2011-2017
Tuloslaskelma
2011
2012
2013
2014
2015
2016
2017
Kehitys 2012¬2017 (%)
Ydintoiminta
Yhteensä
Ydintoiminta
Yhteensä
Ydintoiminta
Yhteensä
Ydintoiminta
Yhteensä
Ydintoiminta
Yhteensä
Ydintoiminta
Yhteensä
Ydintoiminta
Yhteensä
Ydintoiminta
Yhteensä
Voitto ennen veroja
-90
- 545
- 303
- 367
(…)
(…)
(…)
(…)
(…)
(…)
(…)
(…)
(…)
(…)
[…]
[…]
Kulu/tuotto-suhde
57 %
54 %
52 %
52 %
[70-80] %
[60-70] %
[60-70] %
[60-70] %
[40-50] %
[40-50] %
[40-50] %
[40-50] %
[40-50] %
[40-50] %
- [20-30]
- [20-30]
Työntekijöiden lukumäärä
17 502
23 205
17 296
23 028
[1 000 -20 000 ]
[1 000 -20 000 ]
[1 000 -20 000 ]
[1 000 -20 000 ]
[1 000 -20 000 ]
[1 000 -20 000 ]
[1 000 -20 000 ]
[1 000 -20 000 ]
[1 000 -20 000 ]
[1 000 -20 000 ]
[0-5]
- [20-30]
Konttoreiden lukumäärä
1 344
1 344
1 293
1 293
[1 000 -1 500 ]
[1 000 -1 500 ]
[1 000 -1 500 ]
[1 000 -1 500 ]
[1 000 -1 500 ]
[1 000 -1 500 ]
[1 000 -1 500 ]
[1 000 -1 500 ]
[1 000 -1 500 ]
[1 000 -1 500 ]
- [0-5]
- [0-5]
Oman pääoman tuotto
-2,5 %
-7,4 %
-5,5 %
-6,3 %
[…] %
[…] %
[…] %
[…] %
[…] %
[…] %
[…] %
[…] %
[…] %
[…] %
[…]
[…]
Tase
2011
2012
2015
2017
Kehitys 2012-2017 (%)
Varat
Yhteensä
Ydintoiminta
Sivutoiminta
Yhteensä
Ydintoiminta
Sivutoiminta
Yhteensä
Ydintoiminta
Sivutoiminta
Yhteensä
Ydintoiminta
Sivutoiminta
Yhteensä
Ydintoiminta
Sivutoiminta
Lainat asiakkaille (netto)
78 248
75 095
3 153
74 713
71 338
3 375
[70 000 -75 000 ]
[65 000 -70 000 ]
[1 500 -2 000 ]
[70 000 -75 000 ]
[70 000 -75 000 ]
[1 000 -1 500 ]
- [0-5] %
- [0-5]
- [60-70]
Järjestämättömät lainat
4 800
4 727
72
6 551
6 427
124
[10 000 -15 000 ]
[9 500 -10 000 ]
[400-450]
[10 000 -15 000 ]
[10 000 -15 000 ]
[500-550]
[60-70] %
[60-70]
[300-350]
Varat yhteensä
120 642
103 262
17 380
116 857
100 333
16 523
[100 000 -150 000 ]
[95 000 -100 000 ]
[8 500 -9 000 ]
[100 000 -150 000 ]
[100 000 -150 000 ]
[5 000 -10 000 ]
- [5-10] %
[0-5]
- [60-70]
Riskipainotetut varat
69 021
66 207
2 813
68 315
65 963
2 352
[65 000 -70 000 ]
[60 000 -65 000 ]
[1 000 -1 500 ]
[65 000 -70 000 ]
[65 000 -70 000 ]
[1 000 -1 500 ]
[0-5] %
[0-5]
- [50-60]
Velat
2011
2012
2015
2017
Kehitys 2012-2017 (%)
Yhteensä
Ydintoiminta
Sivutoiminta
Yhteensä
Ydintoiminta
Sivutoiminta
Yhteensä
Ydintoiminta
Sivutoiminta
Yhteensä
Ydintoiminta
Sivutoiminta
Yhteensä
Ydintoiminta
Sivutoiminta
Keskuspankki
9 013
9 013
0
10 300
10 300
0
[5 000 -10 000 ]
[5 000 -10 000 ]
[0-5]
[2 000 -2 500 ]
[2 000 -2 500 ]
[0-5]
- [70-80] %
- [70-80]
-
Velat asiakkaille
70 587
64 030
6 557
71 404
65 545
5 859
[70 000 -75 000 ]
[65 000 -70 000 ]
[3 500 -4 000 ]
[75 000 -80 000 ]
[70 000 -75 000 ]
[1 500 -2 000 ]
[5-10] %
[10-20]
- [70-80]
Velat yhteensä
120 642
114 085
6 557
116 857
110 997
5 859
[100 000 -150 000 ]
[100 000 -150 000 ]
[3 500 -4 000 ]
[100 000 -150 000 ]
[100 000 -150 000 ]
[1 500 -2 000 ]
- [5-10] %
- [0-5]
- [70-80]
Lainojen suhde talletuksiin
122 %
117 %
n.a.
114 %
109 %
n.a.
[100-150] %
[100-150] %
n.a.
[90-100] %
[90-100] %
n.a.
- [10-20] %
- [10-20]
EPV Core Tier1
n.a.
n.a.
n.a.
9,5 %
9,6 %
9,5 %
[5-10] %
[10-20] %
[5-10] %
[10-20] %
[10-20] %
[5-10] %
[10-20] %
[10-20]
[0-5]
4. PORTUGALIN VIRANOMAISTEN KANTA
4.1 Portugalin viranomaisten kanta rakenneuudistussuunnitelmaan
(38)
Portugali katsoo pääomankorotuksen olevan valtiontukea, erityisesti kun otetaan huomioon nykyiset markkinaolosuhteet ja se, että pääomankorotus toteutettiin samanaikaisesti vaihdettavissa olevien instrumenttien merkitsemisen kanssa.
(39)
Portugali myöntää, että kyseisten instrumenttien merkitseminen on valtiontukea, kun otetaan huomioon, että niiden merkitsemisen ehdot olivat valtiontukea olevan (8) uuden pääomapohjan vahvistamista koskevan ohjelman mukaiset.
(40)
Portugali esittää, että CGD on Portugalin rahoitusjärjestelmän kannalta merkittävä pankki, että toimenpiteet olivat tarpeen CGD:n pääoman saattamiseksi Portugalin keskuspankin ja troikan tekemään arviointiin perustuvien pääomatarpeiden mukaiseksi ja että tukitoimenpiteiden ehdot ja CGD:n rakenneuudistusta koskevat sitoumukset sisältävät yhdessä riittävän laajat suojakeinot mahdollista väärinkäyttöä ja kilpailun vääristymistä vastaan.
4.2 Portugalin viranomaisten kanta tuen väärinkäyttöä koskevaan menettelyyn
(41)
Portugali katsoo, että maksut määräämättömäksi ajaksi annetuista etuoikeutetuista osakkeista eivät olleet osinkoa vaan kuponkimaksuja, joita voidaan maksaa, jos niiden maksamiseen on oikeudellinen velvollisuus.
(42)
Portugali toteaa, että määräämättömäksi ajaksi annettuihin etuoikeutettuihin osakkeisiin liittyvien ehtojen mukaan osinkojen maksamatta jättäminen estäisi pankkia ostamasta takaisin tai lunastamasta etuoikeusasemaltaan tasavertaisessa tai huonommassa asemassa olevia joukkovelkakirjoja, kunnes osinkojen täysimääräisestä maksamisesta on kulunut neljä neljännestä. Portugali katsoo, että vaihdettavissa olevien instrumenttien takaisinosto, johon CGD on nimenomaisesti sitoutunut, on mainitunlaista etuoikeusasemaltaan tasavertaisessa tai huonommassa asemassa olevien joukkovelkakirjojen takaisinostoa.
(43)
Portugali vahvistaa, että se on antanut luvan osinkojen maksuun, koska se oletti, että niiden maksamatta jättäminen olisi estänyt CGD:tä ostamasta takaisin vaihdettavissa olevia instrumentteja 12 seuraavan kuukauden ajan ja että osinkojen maksamatta jättäminen viiden vuoden julkisen sijoituskauden ajan johtaisi siihen, että CGD ei voisi lainkaan ostaa takaisin vaihdettavissa olevia instrumentteja rikkomatta sopimusvelvoitteitaan. Portugalin näkökulmasta tällainen viive ei sopinut yhteen pakottavamman velvollisuuden kanssa pitää CGD:lle annettavan valtiontuen määrä ja kesto mahdollisimman vähäisenä. Siten Portugali katsoo, että mainitut olosuhteet tekivät osinkojen maksamisesta tosiasiassa oikeudellisesti sitovaa.
4.3 Portugalin viranomaisten sitoumukset
(44)
Portugali on antanut useita rakenneuudistussuunnitelman täytäntöönpanoon liittyviä sitoumuksia (jäljempänä ’sitoumukset’), jotka esitetään tämän päätöksen liitteessä.
(45)
Lisäksi Portugalin viranomaiset sitoutuvat nimittämään valvovan välimiehen valvomaan kaikkien Portugalin viranomaisten ja CGD:n komissiolle antamien sitoumusten täyttymistä.
5. ARVIOINTI
5.1 Valtiontuen olemassaolo
(46)
SEUT-sopimuksen 107 artiklan 1 kohdan mukaan jäsenvaltion myöntämä taikka valtion varoista muodossa tai toisessa myönnetty tuki, joka vääristää tai uhkaa vääristää kilpailua suosimalla jotakin yritystä tai tuotannonalaa, ei sovellu sisämarkkinoille, siltä osin kuin se vaikuttaa jäsenvaltioiden väliseen kauppaan.
(47)
Toimenpiteen luokittelu valtiontueksi edellyttää seuraavien ehtojen täyttymistä: a) toimenpide rahoitetaan valtion varoista, b) se antaa valikoivaa etua suosimalla jotakin yritystä tai tuotannonalaa, c) se vääristää tai uhkaa vääristää kilpailua ja voi mahdollisesti vaikuttaa jäsenvaltioiden väliseen kauppaan.
(48)
Komissio on jo todennut pelastamispäätöksen johdanto-osan 33-42 kappaleessa esitettyjen syiden perusteella, että toimenpiteet ovat SEUT-sopimuksen107 artiklan 1 alakohdan mukaista valtiontukea. Portugali rahoitti toimenpiteet pääomapohjan vahvistamiseksi, jotka koostuivat vastikään liikkeeseen laskettujen kantaosakkeiden merkitsemisestä 750 miljoonan euron edestä ja vaihdettavissa olevien instrumenttien merkitsemisestä 900 miljoonan euron edestä, mikä tarkoittaa, että toimenpiteisiin liittyi valtion varoja. Toimenpiteillä annettiin valikoiva etu CGD:lle, joka pystyi niiden avulla lisäämään pääomaansa paremmilla ehdoilla kuin mitä markkinoilla oli tarjolla. CGD on kansainvälisesti toimiva pankki, joka kilpailee muiden pankkien kanssa Portugalissa ja muissa maissa. Sille annettu etu voi siten vaikuttaa EU:n sisäiseen kauppaan ja vääristää kilpailua.
5.2 Tuen soveltuvuus sisämarkkinoille
(49)
CGD:lle annetun tuen soveltuvuuden osalta komission on vielä määritettävä, voidaanko tukea arvioida SEUT-sopimuksen 107 artiklan 3 kohdan b alakohdan mukaisesti eli poistaako se Portugalin taloudessa olevan vakavan häiriön. Tämä jälkeen komission on arvioitava kyseistä oikeusperustaa käyttäen, soveltuvatko ehdotetut toimenpiteet sisämarkkinoille.
5.2.1 Tuen soveltuvuuden oikeusperusta
(50)
Perustamissopimuksen 107 artiklan 3 kohdan b alakohdassa komissiolle annetaan valtuudet todeta tuki soveltuvaksi sisämarkkinoille, jos se on tarkoitettu ”jäsenvaltion taloudessa olevan vakavan häiriön poistamiseen”.
(51)
Portugalin talouden osalta vakavan häiriön olemassaolo on vahvistettu useissa Portugalin viranomaisten rahoituskriisin torjumiseksi toteuttamien toimenpiteiden hyväksymistä koskevissa komission päätöksissä. Komissio tunnusti viimeisimmässä päätöksessään Portugalin pääomapohjan vahvistamista koskevan ohjelman jatkamisesta (9), että Portugalin taloudessa on jatkuva vakavan häiriön uhka ja että pankeille myönnettävä valtiontuki on sopiva keino häiriön poistamiseen. Komissio toteaa, että Portugalin pankkijärjestelmällä oli vakavia vaikeuksia tukitoimenpiteiden myöntämisen aikaan. Ne johtuivat siitä, että osalla Portugalin pankeista oli suuri velkavipu ja paljon lainoja suhteutettuna talletuksiin, minkä lisäksi ne joutuivat selviytymän maksamatta jääneiden lainojen osuuden suurenemisesta. Komissio toteaa lisäksi, että Portugali saa euroalueen jäsenvaltioilta taloudellista tukea, josta osa on osoitettu Portugalin pankkien tukemiseen (10).
(52)
Kun otetaan huomioon Portugalin johtaviin pankkeihin kuuluvan CGD:n tärkeys pankkijärjestelmän kannalta ja sen lainanannon tärkeys Portugalin talouden kannalta, komissio hyväksyy, että tiukennettujen pääomavaatimusten noudattamatta jättämisellä olisi ollut vakavia seurauksia Portugalin taloudelle.
(53)
Ottaen huomioon Portugalin talouden nykytilanne ja laajalle levinneet pankkien vaikeudet päästä kansainvälisille ja tukkumarkkinoille komissio katsoo, että SEUT-sopimuksen107 artiklan 3 kohdan b alakohdan mukaiset valtiontuen hyväksymistä koskevat vaatimukset täyttyvät.
5.2.2 Tuen yhteensopivuus rakenneuudistusta ja valtiontukisääntöjen soveltamista koskevien tiedonantojen kanssa
(54)
Kaikki valtiontueksi katsotut toimenpiteet on tehty CGD:n rakenneuudistuksen yhteydessä. Komission tiedonannossa elinkelpoisuuden palauttamisesta ja rahoitusalalla tämänhetkisessä kriisissä toteutettujen rakenneuudistustoimenpiteiden arvioinnista valtiontukisääntöjen perusteella (jäljempänä ’rakenneuudistustiedonanto’) (11) esitetään tämänhetkisessä kriisissä rahoituslaitoksille myönnettyihin rakenneuudistustukiin sovellettavat säännöt. Rakenneuudistustiedonannon mukaan rahoituslaitoksen rakenneuudistuksen tulee tämänhetkisessä kriisissä, ollakseen SEUT-sopimuksen107 artiklan 3 kohdan b alakohdan mukaisesti sisämarkkinoille soveltuva, i) johtaa pankin elinkelpoisuuden palautumiseen, ii) sisältää tuensaajan merkittävän oman osallistumisen (vastuunjako) ja varmistaa, että tuen määrä on rajoitettu välttämättömään vähimmäismäärään, ja iii) sisältää merkittäviä toimia, joilla rajoitetaan kilpailun vääristämistä.
(55)
Sen estämättä, mitä rakenneuudistustiedonannossa edellytetään, valtiontukisääntöjen soveltamisesta finanssikriisin yhteydessä pankkien hyväksi toteutettaviin tukitoimenpiteisiin 1 päivästä tammikuuta 2012 annetun komission tiedonannon (’voimassaolon jatkamista koskeva vuoden 2011 tiedonanto’) (12) 14 kohdassa määritetään, että ”komissio toteuttaa pankkien pitkän aikavälin elinkelpoisuutta koskevan suhteellisen arvioinnin ottaen täysimääräisesti huomioon ne tekijät, jotka osoittavat, että pankit voivat olla elinkelpoisia pitkällä aikavälillä ilman merkittävän rakenneuudistuksen tarvetta. Tämä koskee erityisesti tilanteita, joissa pääoman puute liittyy olennaisesti valtion velkaan kohdistuvaan luottamuskriisiin, julkinen pääomasijoitus rajoittuu määrään, joka tarvitaan korvaamaan tappiot, jotka johtuvat siitä, että pankit, jotka muuten ovat elinkelpoisia, arvostavat [eurooppalaiset] valtion joukkovelkakirjalainat markkinahintaan, ja analyysin mukaan kyseiset pankit eivät ottaneet liiallista riskiä valtionvelkaa hankkiessaan.”
(56)
Tältä osin komissio toteaa, että CGD:n pääomatarpeet liittyivät pitkälti Portugalin valtionvelkaan kohdistuneeseen luottamuskriisiin. Vaikka tarpeet eivät aiheutuneet suoraan valtion joukkovelkakirjalainojen markkinahintaan arvostamisesta, niiden aiheuttaja oli samankaltainen, koska EPV vaati pankkeja muodostamaan pääomapuskurin (niin sanotun valtionvelkapuskurin), joka on suhteessa taseen sisältämien valtion joukkovelkakirjalainojen määrään, mikä korotti sen vähimmäispääomavaatimuksia.
(57)
EPV määritteli CGD:ltä edellytettävän pääomapuskurin yhteensä 1 650 miljoonan euron suuruiseksi, mikä johti samansuuruisen valtiontuen tarpeeseen. Tästä summasta 1 073 miljoonaa euroa (65 prosenttia) on aiheutunut Portugalin valtionvelasta. Komission analyysi on lisäksi osoittanut, että CGD ei ottanut liiallista riskiä hankkiessaan valtionvelkaa. Valtionvelkasalkku hankittiin (EKP:n yksivuotisella rahoituksella rahoitetuilla) korkoerokaupoilla. Vaikka tällaisten kauppojen tekeminen voidaan joissakin olosuhteissa katsoa keskivertoa suuremman riskin ottamiseksi, hankitut joukkovelkakirjat olivat vakuuskelpoisia omaisuuseriä ja niihin liittyvät luottoluokitukset olivat selkeästi investointitasoa paremmat (AA- Portugalille).
(58)
Näistä syistä komissio aikoo toteuttaa vuoden 2011 valtiontukisääntöjen soveltamista koskevan tiedonannon 14 kohdan mukaisen suhteellisen arvioinnin.
Elinkelpoisuuden palautuminen
(59)
Kuten komissio on rakenneuudistustiedonannossa esittänyt, asianomaisen jäsenvaltion tulee toimittaa kattava rakenneuudistussuunnitelma, joka osoittaa, kuinka tuensaajan pitkän aikavälin elinkelpoisuus palautetaan ilman valtiontukea kohtuullisen ajan kuluessa ja enintään viiden vuoden kuluessa. Pitkän aikavälin elinkelpoisuus saavutetaan, kun pankki kykenee kilpailemaan markkinoilla pääomasta omin voimin ja säädettyjen edellytysten mukaisesti. Tätä tarkoitusta varten pankin on kyettävä kattamaan itse kaikki kustannuksensa, ja sen oman pääoman tuoton on oltava riskiprofiiliin nähden asianmukainen. Elinkelpoisuuden palauttamisen olisi perustuttava pääosin sisäisiin toimenpiteisiin ja uskottavaan rakenneuudistussuunnitelmaan.
(60)
Portugali on toimittanut CGD:n viisivuotisen rakenneuudistussuunnitelman, joka loppuu vuonna 2017 elinkelpoisuuden palautumiseen.
(61)
Rakenneuudistustiedonannon 10 kohdassa edellytetään, että ehdotetut rakenneuudistustoimenpiteet korjaavat tuensaajan heikkouksia. Tältä osin komissio toteaa, että rakenneuudistussuunnitelmassa käsitellään CGD:n keskeisimpiä heikkouksia eli 80 prosenttia sen toiminnasta muodostavan kotimaisen pankkitoiminnan huonoa kannattavuutta. CGD:n kotimaisen toiminnan heikko tulos voidaan korvata vain osittain CGD:n kansainvälisen toiminnan positiivisella tuloksella, vaikka kansainvälisen toiminnan sijoitetun pääoman tuotto on aikaisemmin ollut ja on tälläkin hetkellä keskimäärin positiivinen. Vuonna 2012 esimerkiksi pankkitoiminnan sijoitetun pääoman tuotto Angolassa oli [50-60] prosenttia, Mosambikissa [20-30] prosenttia, Etelä-Afrikassa [20-30] prosenttia ja Macaossa [20-30] prosenttia. Sitä vastoin CGD:n pankkitoiminnan sijoitetun pääoman tuotto Portugalissa oli -[10-20] prosenttia vuonna 2012. Koska kansainvälinen toiminta vaikuttaa myönteisesti CGD-ryhmän yleiseen taloudelliseen tilanteeseen, mutta muodostaa vain pienen osan sen kaikesta toiminnasta, rakenneuudistussuunnitelmassa keskitytään kotimaan toiminnan kannattavuuden parantamiseen.
(62)
Komissio pitää myönteisenä, että CGD oli ryhtynyt toimenpiteisiin työvoima- ja hallinnollisten kustannustensa vähentämiseksi jo ennen valtiontuen saamista. Nykyinen makrotaloudellinen tilanne ja kotimaisten pankkimarkkinoiden näkymät kuitenkin vaativat päättäväisempää lähestymistapaa, kuten rakenneuudistussuunnitelmassa esitettyjä optimointitoimenpiteitä. Pankin työntekijämäärän kohdennettu vähentäminen 9 401 työntekijästä [8 500-9 000] työntekijään rakenneuudistuskauden aikana, minkä odotetaan vähentävän työvoimakustannuksia [5-10] prosentilla, riittää vaadittujen säästöjen saavuttamiseen, erityisesti kun otetaan huomioon, että myös hallinnollisia kustannuksia vähennetään huomattavasti.
(63)
Komission CGD:n konttoriverkostoa koskeva analyysi osoitti alkuun, että selkeästi alisuorittavien konttorien käsittelemisessä on parantamisen varaa. CGD:n nyt käyttöön ottama säännöllinen konttoreiden uudelleenarviointimenettely on asianmukainen lähestymistapa vähittäispankkitoiminnan verkoston tuloksen valvontaan, jonka perusteella kotimaan toiminnan maantieteellistä kattavuutta voidaan tarvittaessa muuttaa. Rakenneuudistussuunnitelmassa CGD on esittänyt pienentävänsä kotimaan konttoriverkostoa [5-10] prosentilla sulkemalla [70-80] konttoria yhteensä 840 konttorista. Komission näkökulmasta kohdennetulla konttorimäärän supistamisella CGD:n kotimaan läsnäolo mukautetaan markkinoiden vaatimuksiin, mutta samalla kuitenkin pidetään palvelutaso asiakkaille riittävänä.
(64)
Komissio toteaa lisäksi, että CGD:n operatiivisen tehokkuuden parantaminen toteutetaan osittain myös lisäämällä palveluista ja provisioista saatavia tuloja ottamalla käyttöön uusia palkkiorakenteita. Palkkioista ja provisioista saatavien tulojen lisääminen vaikuttaa perustellulta, kun otetaan huomioon, että provisioiden osuus CGD:n tilinpäätöksessä on melko pieni verrattuna Portugalin pankkialan keskiarvoon ja että pankilla on täysi päätäntävalta sovellettavista palkkiorakenteista.
(65)
Taseen velkavivun purkamisen osalta komissio toteaa, että CGD:n rakenneuudistussuunnitelma on hyvin tasapainossa ja että siinä vältetään huolellisesti kielteisiä vaikutuksia Portugalin talouden elpymiseen, vaikka velkavipua puretaan asiaan liittyvillä toimilla yhteensä [10-20] miljardilla eurolla, mikä tarkoittaa taseen pienentämistä [10-20] prosentilla. Jos CGD Portugalin suurimpana pankkina olisi ainoastaan pienentänyt luotonantoaan, luottolama olisi saattanut pahentua ja reaalitalous kärsiä. Tämä vältettiin sillä, että suurin osa CGD:n velkavipua purkavista toimenpiteistä ei ole yhteydessä niiden luottojen määrään, jotka voidaan myöntää Portugalin taloudelle. Vakuutustoiminnan myyminen, jäljellä olevien ei-strategisten osakkuuksien myyminen, entisen BPN:n velkojen takaisinmaksu ja muista kuin ydintoimintaan kuuluvista luotoista luopuminen Espanjassa ei vaikuta CGD:n lainanantokapasiteettiin. Toimenpiteet velkavivun purkamiseksi ovat siten hyvin kohdennettuja, koska CGD voi niiden ansiosta keskittyä ydintoimintaansa vähittäispankkina ja vapauttaa varoja, joilla voidaan vahvistaa sen ydinpääomaa ja välttää samalla Portugalin taloudelle velkavivun purkamisesta mahdollisesti aiheutuvat kielteiset vaikutukset.
(66)
Komissio ottaa tässä yhteydessä huomioon CGD:n Portugalin hallitukselle antaman sitoumuksen osoittaa vuosittain 30 miljoonaa euroa rahastolle, josta sijoitetaan pk-yritysten ja markkina-arvoltaan keskisuurten (mid-cap-) yritysten osakkeisiin, millä turvataan Portugalin reaalitalouden rahoittaminen. Tällaisiin sijoituksiin ei kuulu omistusosuuksien hankkiminen kilpailevista yrityksistä, ja lisäksi komissio katsoo, että ne eivät ole rakenneuudistustiedonannon 23 kohdan mukaisia markkinoita vääristäviä toimia. CGD:n ei ole mahdollista saada lisäetua sitoumuksesta, minkä vuoksi komission ei tarvitse pohtia sen asemaa enempää tässä päätöksessä.
(67)
CGD:n vakuutustoiminnan myyminen on tarpeellista Caixa Segurosin rakenteen uudistamiseksi, jotta sen markkinakelpoisuus paranisi, kuten CGD:n rakenneuudistussuunnitelmassa esitetään. CGD on ehdottanut järkevää lähestymistapaa Caixa Segurosin myymiseen rakenneuudistuskauden aikana.
(68)
CGD:n Espanjan pankkitoiminnan kurssin kääntäminen on tärkeä osatekijä CGD:n suunnitelmassa saavuttaa positiivinen yleinen kannattavuus lyhyen ajan sisällä. Erityisesti kun otetaan huomioon, että Espanjan liiketoiminta on ollut kannattamatonta jo jonkin aikaa ja tuotti tappiota ennen rahoituskriisin alkua, ongelmaan tarvitaan päättäväistä lähestymistapaa.
(69)
CGD on rakenneuudistussuunnitelmassaan esittänyt mielestään sopivimman ratkaisun asiaan eli tukkupankkitoiminnan lopettamisen Espanjassa ja vähittäispankkitoiminnan rakenteiden uusimisen ja sen jatkamisen pienemmässä mittakaavassa. Lisäksi rakenneuudistussuunnitelmassa esitettiin vaihtoehtoisia ratkaisuja, jotka olivat Espanjan liiketoiminnan lopettaminen kokonaan, luopuminen siitä myynnillä tai omaisuuserien vaihdolla, asteittainen luopuminen siitä ja yhteisyrityskumppanin etsiminen. Kaikissa näissä vaihtoehdoissa oli kuitenkin omat haittapuolensa, ja niiden odotettiin johtavan merkittäviin pääomatappioihin. Tämän vuoksi CGD päätyi siihen lopputulokseen, että Espanjan toiminnan rakenteiden uudistaminen on taloudelliselta kannalta paras vaihtoehto.
(70)
Komission mielestä Espanjan liiketoiminnan rakenteiden uudistaminen on vaikeaa nykyisessä makrotaloudellisessa tilanteessa, mutta se tunnustaa samalla, että vaihtoehtoiset lähestymistavat saattaisivat tulla kalliimmiksi. Komissio pitää myönteisenä sitä, että tukkupankkitoiminta on lopetettu ja että BCG joka tapauksessa luopuu Espanjan liiketoimintaansa kuuluvasta huomattavasta ydintoimintaan kuulumattomien omaisuuserien salkusta, vähentää läsnäoloaan Espanjassa lähes [50-60] prosentilla ja tutkii mahdollisuuksia vähentää kustannuksia käyttämällä ryhmän sisällä tarjolla olevia palveluja.
(71)
Komissio katsoo kuitenkin, että on tarpeen vahvistaa tavoitetta kääntää Espanjan liiketoiminnan kurssi niin pian kuin on mahdollista. Tästä syystä komission mielestä on ensisijaisen tärkeää, että Portugali on antanut sitoumuksen siitä, että BCG joko täyttää […] mennessä liitteessä esitettyjen sitoumusten 4.2.7.3.1.5 jaksossa määritellyt keskeiset tulosindikaattorit työvoima- ja hallinnollisten kustannusten, kustannusten ja tulojen välisen suhteen, rahoituksen, talletusten, uusien luottojen, nettokatteen ja maksamatta jääneiden lainojen osalta tai, jos se ei täytä niitä, lopettaa uuden liiketoiminnan aloittamisen Espanjassa sekä luopuu toiminnastaan siellä. Kun tämä turvatoimi ja lyhyen aikavälin vaihtoehtojen puuttuminen otetaan huomioon, komissio hyväksyy suunnitelman kääntää Espanjan vähittäispankkitoiminnan kurssi osaksi CGD:n rakenneuudistussuunnitelmaa.
(72)
Komissio katsoo lisäksi CGD:n rakenneuudistussuunnitelman olevan uskottava, vaikka Portugalin nykyinen vaikea taloudellinen tilanne jatkuisi perustilanteessa oletettua pidempään. CGD olettaa, että riskialttiit luotot lisääntyvät rakenneuudistuskauden aikana jo valmiiksi korkeasta 12 prosentin tasosta [10-20] prosentin tasolle vuoden 2017 lopulla. Pankki odottaa lisäksi, että sen niiden riskialttiiden luottojen, joista on tehty varaus, osuus lisääntyy [50-60] prosenttiin. Tällaisen katettujen riskien osuuden voidaan katsoa vastaavan sellaisten portugalilaisten pankkien katettujen riskien osuutta, jotka eivät ole saaneet valtion pääomaa, kuten Banco Espirito Santon tai Banco Santander Tottan. CGD:n katettujen riskien osuus on arvioitava sitä taustaa vasten, että pankki on perinteisesti ollut tärkeä kiinnelainojen antaja Portugalissa, minkä vuoksi suuri osa sen lainasalkusta koostuu kiinnelainoista, joiden keskimääräinen luototusaste on noin [70-80] prosenttia. Kun nämä tekijät otetaan huomioon, riskialttiiden luottojen katettujen riskien [50-60] prosentin osuus vaikuttaa riittävältä kattamaan CGD:lle rakenneuudistuskauden aikana aiheutuvat luottotappiot.
(73)
Komissio toteaa lopuksi, että kaikilla rakenneuudistussuunnitelmassa esitetyillä toimenpiteillä pyritään palauttamaan CGD:n elinkelpoisuus ja saavuttamaan tyydyttävä kannattavuusaste, mikä ilmenee tavoitteessa nostaa CGD:n Portugalin pankkitoiminnan oman pääoman tuotto [5-10] prosenttiin 31. joulukuuta 2017 mennessä sekä tavoitteesta nostaa kaiken CGD-ryhmän toiminnan konsolidoitujen tulosten oman pääoman tuotto [5-10] prosenttiin 31. joulukuuta 2017 mennessä.
Välttämättömään rajoitettu tuki, oma maksuosuus ja vastuunjako
(74)
Rakenneuudistustiedonannon mukaan tuensaajan oman maksuosuuden on oltava riittävä, jotta tuen määrä voidaan rajoittaa välttämättömään vähimmäismäärään ja kilpailun vääristyminen sekä moraalikato voidaan ehkäistä. Tätä tarkoitusta varten rakenneuudistustiedonannossa edellytetään, että i) niin rakenneuudistuskuluja kuin tuen määrääkin tulee rajoittaa ja ii) merkittävä oma maksuosuus on tarpeen.
(75)
CGD:n rakenneuudistuksen sisältö ei viittaa siihen, että tuki ylittäisi pitkän aikavälin elinkelpoisuuden palauttamiseen vaadittavat varat. Kuten johdanto-osan (13) kappaleessa esitetään, katettava pääoman puute määritettiin Portugalin hallituksen ja IMF:n, EKP:n ja komission välisen yhteisymmärryspöytäkirjan perusteella.
(76)
Rakenneuudistustiedonannon 34 kohdan mukaan asianmukaisen korvauksen maksaminen valtion toimenpiteistä on yksi sopivimmista keinoista rajoittaa kilpailun vääristymistä. Komissio toteaa mainitussa yhteydessä, että vaihdettavissa olevien instrumenttien muodossa annetusta pääomasta maksetaan asianmukainen korvaus komission ja EKP:n suuntaviivojen mukaisesti (13). Korvaus vaihdettavissa olevista instrumenteista alkaa ensimmäisenä vuonna 8,5 prosentin tasolta ja suurenee asteittain, jolloin sijoituskauden keskimääräiseksi vuosittaiseksi korvaukseksi muodostuu 9,2 prosenttia. Korvauksen asteittainen suureneminen kannustaa CGD:tä poistumaan valtion toimenpiteiden piiristä.
(77)
Komissio toteaa, että rakenneuudistussuunnitelman ja siihen liittyvien sitoumusten mukaan CGD käyttää ylimääräisen pääomansa vaihdettavissa olevien instrumenttien täysimääräiseen takaisinmaksuun (ks. sitoumusten 5 jakso).
(78)
CGD käyttää vaihdettavissa olevien instrumenttien takaisinmaksuun [50-60] prosenttia ylimääräisestä pääomastaan vuonna 2014 ja [90-100] prosenttia vuonna 2015 ja sitä seuraavina vuosina. Takaisinmaksujärjestelmä rajoittaa pääomapuskuria, jota CGD voi pitää taseessaan, ja varmistaa siten, että rakenneuudistuskauden aikainen tuki rajoittuu välttämättömään vähimmäismäärään.
(79)
Lisäksi on syytä panna merkille, että vakuutustoiminnan myyminen vapauttaa lakisääteistä pääomaa, mikä lisää sen todennäköisyyttä, että CGD:llä on käytettävissään ylimääräistä pääomaa vaihdettavissa olevien instrumenttien takaisinmaksuun, jolloin se käyttää myös omia varojaan rakenneuudistuksen kustannusten kattamiseen.
(80)
Komissio kuitenkin toteaa, että CGD ei noudattanut osingonjakokieltoa, vaan maksoi osinkoa 405 415 euron edestä, mikä oli Portugalin pelastamispäätöksen yhteydessä antaman sitoumuksen vastaista.
(81)
Osingonjako- ja kuponkikieltojen tarkoitus on estää varojen ulosvirtaamista, millä varmistetaan, että tuki voidaan maksaa takaisin. Siten valtiontuki rajoittuu välttämättömään vähimmäismäärään. Tätä tarkoitusta varten olisi mahdollisuuksien mukaan varmistettava, että pankin osakkeenomistajat sekä hybridipääoman ja huonommassa etuoikeusasemassa olevien velkojen haltijat eivät hyödy valtiontuesta.
(82)
CGD:n maksamat osingot osoittivat, että tuki ei rajoittunut välttämättömään vähimmäismäärään. CGD:n väärinkäyttöä koskevan tutkintamenettelyn aikana toimittamat tiedot eivät ole muuttaneet komission aloittamispäätöksessä esitettyä arviota siitä, että suoritetut maksut olivat pelastamispäätöksen osingonjakokiellon piiriin kuuluvaa osingonjakoa. CGD ei myöskään todistanut oikeudellista velvollisuutta maksujen suorittamiseen. Tällainen velvollisuus olisi pelastamispäätöksen mukaan mahdollistanut osinkojen maksamisen.
(83)
Komissio katsoo, että 1 650 miljoonan euron suuruiset tukitoimenpiteet rajoittuivat välttämättömään vähimmäismäärään, lukuun ottamatta 405 415 euron summaa, joka käytettiin osinkojen maksamiseen. Tässä yhteydessä komissio panee merkille erityisesti CGD:n sitoumuksen maksaa Portugalin valtiolle takaisin maksettuja osinkoja vastaava summa, jolla myönnetty tuki ylitti välttämättömän vähimmäismäärän. Mainitun sitoumuksen vuoksi tuen katsotaan rajoittuneen välttämättömään vähimmäismäärään.
(84)
Lisäksi komissio toteaa, että Portugali on sitoutunut osingonjako-, kuponkimaksu- ja koronmaksukieltoon (ks. sitoumusten 6.7 jakso).
(85)
Rakenneuudistustiedonannon 24 kohdassa täsmennetään vielä, että valtion pääoman asianmukainen korvaaminen on myös tapa jakaa vastuuta. Kuten johdanto-osan (76) kappaleessa esitetään, komissio katsoo, että vaihdettavissa olevien instrumenttien muodossa annetusta pääomasta maksetaan asianmukainen korvaus.
(86)
Komissio toteaa lopuksi, että CGD on jo toteuttanut kustannuksia vähentäviä toimenpiteitä ja jatkaa niiden toteuttamista erityisesti pienentämällä työntekijämääräänsä ja konttoriverkostoaan Portugalissa, jolloin se osallistuu rakenneuudistuksesta aiheutuneisiin kustannuksiin sisäisten toimenpiteiden kautta.
(87)
Näistä syistä komissio katsoo, että rakenneuudistussuunnitelmalla varmistetaan tuen rajoittuminen välttämättömään vähimmäismäärään ja oman maksuosuuden ja vastuunjaon asianmukaisuus.
Kilpailun vääristymisen rajoittaminen
(88)
Rakenneuudistustiedonannon 4 jaksossa edellytetään, että rakenneuudistussuunnitelma sisältää kilpailun vääristämistä rajoittavia toimenpiteitä. Näiden toimenpiteiden tulee olla räätälöityjä vääristymisen rajoittamiseksi niillä markkinoilla, joilla tukea saava pankki toimii rakenneuudistuksen jälkeen. Tällaisten toimenpiteiden luonne ja muoto riippuu kahdesta tekijästä: ensinnäkin tuen määrästä ja tuen myöntämisen ehdoista ja olosuhteista ja toiseksi niiden markkinoiden luonteesta, joilla tuensaaja tulee toimimaan. Lisäksi komission on otettava huomioon tuensaajan oman maksuosuuden ja vastuunjaon suuruusluokka rakenneuudistuskauden aikana.
(89)
Komissio muistuttaa, että CGD on saanut valtiontukea pääomanlisäysten ja vaihdettavissa olevien instrumenttien muodossa yhteensä 1 650 miljoonan euron edestä. Tuen määrä vastaa 2,3 prosenttia CGD:n riskipainotetuista omaisuuseristä (14), mikä tarkoittaa, että tuki on suhteellisen vähäistä. Koska vaihdettavissa olevista instrumenteista maksetaan asianmukainen korvaus, mahdollisen kilpailun vääristymisen rajoittamiseen tarvitaan vain maltillisia toimenpiteitä.
(90)
CGD:n taseen koon, maantieteellisen läsnäolon ja työntekijämäärän oikeasuhteinen pienentäminen rajoittaa kilpailun vääristymistä. Caixa Segurosin myyminen ja Espanjan liiketoiminnan supistaminen ja sen rakenteiden uudistaminen edistää pankin elinkelpoisuuden palauttamista. Lisäksi muun taseen pienentämisen katsotaan olevan riittävää avun aiheuttamaan kilpailun vääristymiseen nähden.
(91)
Mainittujen rakenteellisten toimenpiteiden lisäksi Portugali sitoutui myös useisiin toimintaa koskeviin rajoitteisiin. Komissio huomioi nämä sitoumusten 6 jaksossa esitetyt toimintaa koskevat rajoitteet, kuten valtiontuen mainostamista koskevan kiellon ja aggressiivisen kaupallisen toiminnan kiellon, jotka estävät CGD:tä käyttämästä tukea kilpailun vastaiseen markkinakäyttäytymiseen. Erityisesti komissio suhtautuu myönteisesti hankintakieltoon, jolla varmistetaan, ettei valtiontukea käytetä kilpailijoiden valtaamiseen vaan sen käyttötarkoitukseen eli CGD:n elinkelpoisuuden palauttamiseen.
(92)
Kaiken kaikkiaan komissio katsoo, että suojakeinot ovat riittäviä rajoittamaan mahdollista kilpailun vääristymistä, erityisesti kun otetaan huomioon, että voimassaolon jatkamista koskevan vuoden 2011 tiedonannon 14 kohtaa alettiin soveltaa valtiontuen tarpeen aiheuttamien tapahtumien eli EPV:n valtionvelkapuskuria koskevien vaatimusten seurauksena.
5.3 Seuranta
(93)
Rakenneuudistustiedonannon 5 osassa edellytetään säännöllisiä raportteja, joiden perusteella komissio voi tarkastaa, onko rakenneuudistussuunnitelman täytäntöönpano asianmukaista.
(94)
Lisäksi riippumaton ja riittävän pätevä valvova välimies valvoo jatkuvasti rakenneuudistussuunnitelman asianmukaista täytäntöönpanoa ja kaikkien sitoumuksissa mainittujen sitoumusten täysimääräistä ja asianmukaista täytäntöönpanoa.
JOHTOPÄÄTÖS
Kun otetaan huomioon Portugalin antamat sitoumukset, johtopäätöksenä on, että rakenneuudistustuki rajoittuu välttämättömään vähimmäismäärään, kilpailun vääristymiseen liittyvät kysymykset on käsitelty asiaankuuluvalla tavalla ja CGD:n pitkän aikavälin elinkelpoisuus on mahdollista palauttaa rakenneuudistussuunnitelman avulla. Näin ollen rakenneuudistustuki soveltuu sisämarkkinoille SEUT-sopimuksen 107 artiklan 3 kohdan b alakohdan mukaisesti,
ON HYVÄKSYNYT TÄMÄN PÄÄTÖKSEN:
1 artikla
Valtiontuki, joka koostuu siitä, että Portugali merkitsi 750 miljoonan edestä CGD:n vastikään liikkeeseen laskemia kantaosakkeita ja 900 miljoonan euron edestä CGD:n liikkeeseen laskemia vaihdettavissa olevia instrumentteja, soveltuu sisämarkkinoille, kun otetaan huomioon liitteessä esitetyt sitoumukset.
2 artikla
Portugali varmistaa, että 15. lokakuuta 2012 toimitettu rakenneuudistussuunnitelma, siinä muodossa kuin se on täydennettynä 19. heinäkuuta 2013 toimitetuilla tiedoilla, toteutetaan täysimittaisesti liitteessä esitetyt sitoumukset mukaan luettuna ja mainitussa liitteessä olevan aikataulun mukaisesti.
3 artikla
Portugali ilmoittaa komissiolle kahden kuukauden kuluessa tämän päätöksen vastaanottamisesta toimenpiteet, jotka on toteutettu päätöksen noudattamiseksi.
4 artikla
Tämä päätös on osoitettu Portugalin tasavallalle.
Tehty Brysselissä 23 päivänä heinäkuuta 2013.

Labels: 2
18
19
4